ທະຫານມຽນມາຍັງບັງຄັບ ໃຊ້ແຮງງານພວກນັກໂທດ
ມຽນມາກໍາລັງບັງຄັບ​ໃຊ້ພວກນັກ ໂທດຈໍາຄຸກຫລາຍຮ້ອຍຄົນ ​ເຮັດ​ວຽກເປັນຄົນ​ແບກ​ຫາບ​ເຄື່ອງ​ຂອງ ​ເກັບ​ກູ້​ລະ​ເບີດ​ຝັງ​ດິນ ແລະເປັນມະນຸດກໍາບັງລູກປືນ.
ພວກກຸ່ມສິດທິມະນຸດກ່າວວ່າ ພວກເຂົາເຈົ້າມີລາຍລະອຽດຊຸດໃໝ່ ກ່ຽວກັບວ່າກອງທັບ ມຽນມາ ບັງຄັບໃຊ້ພວກນັກໂທດເຮັດວຽກຄືກັບເປັນກໍາມະກອນ ແລະໃຊ້ເປັນມະນຸດກໍາບັງ ແບບໃດໃນການສູ້ລົບຢູ່ແນວໜ້າຕໍ່ຕ້ານພວກທະຫານຊົນເຜົ່ານັ້ນ ອິງຕາມລາຍງານທີ່ຜູ້ສື່ ຂ່າວວີໂອເອ Daniel Schearf ສົ່ງມາຈາກບາງກອກ ພວກກຸ່ມສິດທິເຫລົ່ານີ້ ກໍາລັງຮຽກ ຮ້ອງໃຫ້ອົງການສະຫະປະຊາຊາດ ທໍາການສືບສວນສອບສວນ ກ່ຽວກັບອັນທີ່ພວກເຂົາເຈົ້າ ກ່າວຫາວ່າ ເປັນອາຊະຍາກໍາສົງຄາມນັ້ນ ທອງປານມີລາຍລະອຽດກ່ຽວກັບເລຶ່ອງນີ້ ກຸ່ມສິ້ງຊອມສິດທິມະນຸດ Human Rights Watch ແລະກຸ່ມສິດທິມະນຸດກະຫລ່ຽງ ກ່າວວ່າ ກອງທັບມຽນມາກໍາລັງບັງຄັບໃຊ້ພວກນັກໂທດຈໍາຄຸກຫລາຍຮ້ອຍຄົນ ເຮັດ ວຽກເປັນຄົນແບກຫາບເຄື່ອງຂອງ ເກັບກູ້ລະເບີດຝັງດິນ ແລະເປັນມະນຸດກໍາບັງລູກປືນ ໃນການຕໍ່ສູ້ກັບພວກນັກລົບຂອງກຸ່ມຊົນເຜົ່າຕ່າງໆນັ້ນ ໃນລາຍງານຮ່ວມທີ່ນໍາອອກເຜີຍແຜ່ເມື່ອວັນພຸດອາທິດແລ້ວນີ້ ທີ່ບາງກອກ ພວກກຸ່ມ ສິດທິໄດ້ໃຫ້ລາຍລະອຽດກ່ຽວກັບການກະທໍາຮຸນແຮງດັ່ງກ່າວ ທີ່ໄດ້ມາຈາກການສໍາ ພາດ ກັບພວກນັກໂທດ 58 ຄົນ ທີ່ຫລົບໜີມາໄດ້ ພວກນັກໂທດກ່າວວ່າ ພວກເຂົາເຈົ້າຖືກໃຊ້ໃນການປະຕິບັດການຂອງທະຫານ ຈາກ ປີ 2010 ຫາ ປີ 2011 ຕໍ່ຕ້ານພວກທະຫານກຸ່ມຊົນເຜົ່າ ໃນຂົງເຂດລັດ Shan ແລະ ເປກູ ທາງພາກຕາເວັນອອກຂອງມຽນມານັ້ນ ນັກໂທດເຫລົ່ານັ້ນທັງໝົດກ່າວວ່າ ພວກເຂົາເຈົ້າຖືກບັງຄັບໃຫ້ເຮັດວຽກ ໂດຍບໍ່ໄດ້ຄ່າ ຈ້າງລາງວັນແຕ່ຢ່າງໃດ ແລະໄດ້ບັນລະຍາຍໃຫ້ຟັງເຖິງສະພາບການທໍາງານເໝືອນດັ່ງ ຂ້າທາດນັ້ນ ອັນໂຮມທັງການບໍ່ໄດ້ຮັບການຮັກສາສຸຂະພາບຢ່າງພຽງພໍ ອາຫານແລະ ທີ່ພັກພາ ກໍຂາດເຂີນ ຕະຫລອດທັງການຖືກທຸບຕີ ທໍລະມານ ແລະປະຫານຊີວິດແບບ ລວບລັດຕັດຕອນ ທ່ານ ເດວິດ ມາໄທສັນ(David Mathieson) ນັກຄົ້ນຄວ້າກ່ຽວກັບມຽນມາ ປະຈໍາກຸ່ມ Human Rights Watch ຫລື HRW ບອກກັບສະໂມສອນຜູ້ສື່ຂ່າວຕ່າງປະເທດຂອງ ໄທວ່າ ການກະທໍາຮຸນແຮງແລະຂູດຮີດແຮງງານນັກໂທດຄຸກນັ້ນ ເປັນສິ່ງທີ່ມີຂຶ້ນຢ່າງ ເປັນລະບົບແລະແຜ່ຫລາຍ ທ່ານມາໄທສັນເວົ້າວ່າ: ກຸ່ມສິດທິມະນຸດກະຫລ່ຽງໄດ້ບັນທຶກເລື້ອງລາວກ່ຽວກັບການບັງຄັບໃຊ້ພວກນັກໂທດມຽນມາ ເປັນຄົນແບບຫາບເຄື່ອງຂອງໃຫ້ກອງທັບ ນັບແຕ່ ປີ 1992 ເປັນຕົ້ນມາ ແຕ່ພວກເຈົ້າໜ້າທີ່ ມຽນມາໄດ້ປະຕິເສດຕະຫລອດມາວ່າ ພວກນັກໂທດບໍ່ເຄີຍໄດ້ຢູ່ໃນຖັ້ນແຖວຂອງການສູ້ລົບ ແຕ່ຢ່າງໃດ ກຸ່ມສິດທິຕ່າງໆກ່າວວ່າ ການກະທໍາທີ່ບໍ່ຖືກບໍ່ຕ້ອງຕໍ່ພວກນັກໂທດ ທີ່ຖືກເອົາໄປໃຊ້ເປັນຄົນ ແບກຫາບຢູ່ໃນຖັ້ນແຖວແນວໜ້າໃນສະໜາມລົບນັ້ນ ເປັນນຶ່ງໃນຫລາຍໆອາຊະຍາກໍາສົງ ຄາມ ທີ່ກໍາລັງດໍາເນີນໄປຢູ່ໃນມຽນມາໃນຂະນະນີ້ ແລະອົງການສະຫະປະຊາຊາດຄວນຈະ ທໍາການສືບສວນ ໂດຍຜ່ານຄະນະກໍາມາທິການການສອບສວນ ນອກນັ້ນແລ້ວ ກຸ່ມສິ້ງຊອມສິດທິມະນຸດ Human Rights Watch ຍັງໄດ້ອ້າງເຖິງການ ໂຈມຕີຕໍ່ພວກພົນລະເຮືອນ ການເຂັ່ນຂ້ານອກລະບົບຕຸລາການ ການບັງຄັບໃຫ້ຍົກຍ້າຍ ຖິ່ນຢູ່ ການທໍລະມານ ຂົ່ມຂືນຊໍາເລົາ ແລະການໃຊ້ພວກເດັກນ້ອຍເປັນທະຫານ ດັ່ງນີ້ ເປັນຕົ້ນ ກຸ່ມ Human Rights Watch ທີ່ມີສູນກາງຢູ່ນີວຢ໊ອກ ກ່າວວ່າ ກຸ່ມຊົນເຜົ່າປະກອບອາ ວຸດຂອງມຽນມາ ກໍພາກັນກະທໍາຄວາມຮຸນແຮງເຊັ່ນດຽວກັນ ອັນໂຮມທັງການບັງຄັບໃຊ້ ແຮງງານ ການໃຊ້ລະເບີດຝັງດິນໂດຍບໍ່ເລືອກທີ່ ແລະເອົາເດັກນ້ອຍໄປເປັນທະຫານ ທ່ານນາງ ອີເລນ ເພຍສັນ (Elaine Pearson) ຮອງຜູ້ອໍານວຍການຂອງກຸ່ມ HRW ປະຈໍາພາກພື້ນເອເຊຍ ກ່າວວ່າ ໄດ້ມີຄວາມຫວັງກັນວ່າ ການເລືອກຕັ້ງຂອງມຽນມາ ເມື່ອປີກາຍນີ້ ຈະນໍາພາປະເທດຊາດໄປສູ່ກາ ປັບປຸງດ້ານສິດທິມະນຸດໃຫ້ດີຂຶ້ນ ເທື່ອ ລະໜ້ອຍ ທ່ານນາງ Pearson ເວົ້າວ່າ: ນັບຕັ້ງແຕ່ມຽນມາໄດ້ຮັບເອກະລາດຈາກອັງກິດເມື່ອປີ 1948 ເປັນຕົ້ນມາ ລັດຖະບານ ມຽນມາກໍໄດ້ສູ້ລົບເປັນໄລຍະໆຢູ່ຕໍ່ມາ ກັບພວກທະຫານກຸ່ມຊົນເຜົ່າ ທີ່ຕ້ອງການຢາກ ປົກຄອງຕົນເອງນັ້ນ ການຂັດແຍ້ງກັນຢູ່ພາຍໃນປະເທດທີ່ວ່ານີ້ ແມ່ນນັບວ່າເປັນການຂັດແຍ້ງທີ່ດໍາເນີນມາ ຢ່າງຍາວນານທີ່ສຸດອັນນຶ່ງຂອງໂລກ ແລະກໍເປັນເຫດຜົນໃຫຍ່ ອັນນຶ່ງທີ່ພວກເຈົ້າໜ້າ ທີ່ມຽນມາໄດ້ຍົກຂຶ້ນມາກ່າວອ້າງເປັນຫລາຍໆສິບປີ ສໍາລັບການປົກຄອງໂດຍຝ່າຍ ທະຫານນັ້ນ ເມື່ອເດືອນພະຈິກປີຜ່ານມາ ມຽນມາໄດ້ທໍາການເລືອກຕັ້ງທົ່ວປະເທດເທື່ອທໍາອິດໃນ ຮອບ 20 ປີ ເພື່ອປ່ຽນລັດຖະບານທະຫານມາເປັນລັດຖະບານພົນລະເຮືອນແຕ່ໃນ ນາມ ທີ່ນໍາພາໂດຍພວກນາຍພົນທະຫານເກົ່າທັງນັ້ນ ການເລືອກຕັ້ງດັ່ງກ່າວ ໄດ້ຖືກປະນາມກັນຢ່າງກວ້າງຂວາງວ່າ ເປັນການເລືອກຕັ້ງທີ່ ຈອມປອມ ພຽງເພື່ອຈະໃຫ້ຝ່າຍທະຫານມີອໍານາດຢູ່ຕໍ່ໄປນັ້ນເອງ